Boonop is 50 hektaar van sy weiland al heeltemal onbruikbaar soos die plastieksakke daagliks soos ’n reënbui op die grond neersak.
Hy het selfs al van sy skaapkudde ontslae geraak en hou nou net ’n handjievol skape en ’n perd of twee vir sy kinders aan.
Hy boer al sowat ’n dekade langs die ou munisipale gholfbaan. Die asgate was destyds onder beheer en was selfs vir lank buite gebruik.
“Die laaste vyf jaar is ’n plastiek- en rommelhel! Die asgate word glo deur kontrakteurs bestuur en is veronderstel om afgespan te wees, maar daar is geen beheer nie.
Hy ys om sy beeste in die veld te stuur om te wei en koop nou eerder bale voer aan en hou die diere so lank as moontlik in die kraal.
“Ek betaal nou werkers om die erf rondom my huis, die grensheinings en die ander plekke waar die rommel gewaar kan word, daagliks op te ruim.
“Die 50 hektaar hier agter die huis wat naby die asgate is, het welige weiding, maar ek durf nie ’n dier daar instuur nie.”
Volgens mnr. Symington word die natuurlewe en veral die voëls wat voorheen by die gholfbaan se damme gebroei het, ook nie ontsien nie.
Selfs ’n beeswagter wat vanuit die township se rigting met sy beeste aangestap kom, is omgekrap omdat so baie van sy beeste vrek.